
18                                                          DR.31.10.2017                                                

 
sedaya upaya oleh kerajaan supaya ia boleh digunakan di Malaysia menggunakan getah. 
Apabila itu berlaku, maka tentu sekali penggunaan getah banyak di Malaysia, maka itu akan 
menaikkan harga. Demikian juga dengan rubber glove yang saya katakan tadi. Satu lagi 
daripadanya ialah seismic bearings. Malaysia adalah pengeluar seismic bearings yang amat 
berkesan mengawal bangunan-bangunan daripada gempa bumi. Dengan adanya seismic 
bearings ini, maka bangunan-bangunan terjamin daripada gejala earthquake.  

Banyak lagi usaha-usaha kerajaan telah dilaksanakan untuk memastikan 
penggunaan getah itu bertambah dari tahun ke tahun. Sekian, terima kasih. 

 

7. Tan Sri Dr. Muhammad Leo Michael Toyad Abdullah [Mukah] minta Menteri 
Dalam Negeri menyatakan berapakah jumlah kerugian yang direkodkan berkaitan kes 
penipuan laman web pelaburan internet sejak 2014 hingga 2017 dan apakah langkah jangka 
masa panjang kementerian untuk membendung kegiatan ini yang seakan-akan tiada jalan 
penyelesaian. 

Timbalan Menteri Dalam Negeri [Datuk Nur Jazlan bin Mohamed]: Tuan Yang 
di-Pertua, kementerian melalui Polis Diraja Malaysia (PDRM) sentiasa memberikan perhatian 
terhadap kes-kes jenayah berunsurkan penipuan yang sering kali berlaku dan melibatkan 
jumlah kerugian yang amat besar pada mangsa. Pelbagai modus operandi telah digunakan 
oleh individu mahupun sindiket dalam memperdayakan mangsa sama ada secara bersemuka 
ataupun secara online. Antara kes-kes penipuan yang dilaporkan adalah yang melibatkan 
penipuan pembelian atas talian (e-commerce), love scam iaitu berbentuk African scam, 
Macau scam berbentuk online gambling, penipuan pelaburan dan juga lain-lain. Dalam 
konteks penipuan pelaburan, ia lebih menjurus kepada pelaburan skim cepat kaya yang 
menawarkan skim yang kononnya dapat menjanakan pulangan yang lumayan dengan cepat 
daripada pelaburan yang kecil. 

Statistik keseluruhan kes penipuan bagi tahun 2013 sehingga 11 Oktober 2017 
adalah seperti berikut: 

(i) jumlah report polis yang diterima sebanyak 2,590 aduan;  

(ii) jumlah mangsa yang terlibat dalam kes penipuan adalah seramai 
1,734,960; orang terdiri daripada rakyat tempatan dan juga rakyat 
luar negara; 

(iii) jumlah keseluruhan kerugian yang dilaporkan setakat ini adalah 
dianggarkan sebanyak RM5 bilion.  

Antara usaha-usaha yang dilakukan adalah dengan meningkatkan penguatkuasaan 
undang-undang untuk mengesan, menangkap dan seterusnya mendakwa individu atau 
sindiket yang merancang atau melakukan jenayah penipuan. Tindakan penguatkuasaan juga 
diambil terhadap pemilik akaun yang dipanggil sebagai keldai akaun yang telah memberi 
pinjam akaun bank mereka kepada penjenayah bagi tujuan memudahkan penjenayah 
melakukan kegiatan ini. Siasatan juga dibuat di bawah Akta Pencegahan Pengubahan Wang 
Haram, Pencegahan Pembiayaan Keganasan dan Hasil daripada Aktiviti Haram 2001 
(AMLATFPUAA 2001). 

Selain itu, tindakan pencegahan juga diambil di bawah Akta Pencegahan Jenayah 
(POCA). Pihak polis juga menasihati orang ramai supaya tidak mudah percaya dengan 
keuntungan berlipat ganda dalam waktu yang singkat yang ditawarkan oleh sindiket-sindiket. 
Akan tetapi merujuk kepada pihak berwajib seperti Kementerian Perdagangan Dalam Negeri, 
Koperasi dan Kepenggunaan (KPDNKK), Bank Negara Malaysia dan juga Polis Diraja 
Malaysia untuk mendapatkan kesahihan pelaburan tersebut sebelum mengambil keputusan 
untuk melabur supaya tidak menjadi mangsa jenayah penipuan.   

Saya tertarik dengan soalan Yang Berhormat mengenai kenapakah perkara ini tidak 
boleh diselesaikan? Ia tidak boleh diselesaikan, senang sahaja jawapannya Yang Berhormat. 
Ini kerana rakyat suka ditipu. Begini, laporan hanya dibuat selepas skim ini telah berlangsung 
selama setahun atau dua tahun. Ini sebab kerana pada permulaan skim itu, pelabur itu 
dibayar. Jadi, bila dibayar, dia rasa bahawa pelaburannya ditunaikan. Akan tetapi bila 
pelaburan itu, bila syarikat pelaburan itu tidak bayar lagi, barulah dia buat laporan polis, 
barulah dia menyalahkan pihak-pihak tertentu seperti polis dan sebagainya kenapa tidak 
kawal aktiviti jenayah pelaburan seperti ini.  



sedaya upaya oleh kerajaan supaya ia boleh digunakan di Malaysia menggunakan getah. Apabila itu berlaku, maka tentu sekali penggunaan getah banyak di Malaysia, maka itu akan menaikkan harga. Demikian juga dengan rubber glove yang saya katakan tadi. Satu lagi daripadanya ialah seismic bearings. Malaysia adalah pengeluar seismic bearings yang amat berkesan mengawal bangunan-bangunan daripada gempa bumi. Dengan adanya seismic bearings ini, maka bangunan-bangunan terjamin daripada gejala earthquake. Banyak lagi usaha-usaha kerajaan telah dilaksanakan untuk memastikan penggunaan getah itu bertambah dari tahun ke tahun. Sekian, terima kasih. 7. Tan Sri Dr. Muhammad Leo Michael Toyad Abdullah [Mukah] minta Menteri Dalam Negeri menyatakan berapakah jumlah kerugian yang direkodkan berkaitan kes penipuan laman web pelaburan internet sejak 2014 hingga 2017 dan apakah langkah jangka masa panjang kementerian untuk membendung kegiatan ini yang seakan-akan tiada jalan penyelesaian. Timbalan Menteri Dalam Negeri [Datuk Nur Jazlan bin Mohamed]: Tuan Yang di-Pertua, kementerian melalui Polis Diraja Malaysia (PDRM) sentiasa memberikan perhatian terhadap kes-kes jenayah berunsurkan penipuan yang sering kali berlaku dan melibatkan jumlah kerugian yang amat besar pada mangsa. Pelbagai modus operandi telah digunakan oleh individu mahupun sindiket dalam memperdayakan mangsa sama ada secara bersemuka ataupun secara online. Antara kes-kes penipuan yang dilaporkan adalah yang melibatkan penipuan pembelian atas talian (e-commerce), love scam iaitu berbentuk African scam, Macau scam berbentuk online gambling, penipuan pelaburan dan juga lain-lain. Dalam konteks penipuan pelaburan, ia lebih menjurus kepada pelaburan skim cepat kaya yang menawarkan skim yang kononnya dapat menjanakan pulangan yang lumayan dengan cepat daripada pelaburan yang kecil. Statistik keseluruhan kes penipuan bagi tahun 2013 sehingga 11 Oktober 2017 adalah seperti berikut: (i) jumlah report polis yang diterima sebanyak 2,590 aduan; (ii) jumlah mangsa yang terlibat dalam kes penipuan adalah seramai 1,734,960; orang terdiri daripada rakyat tempatan dan juga rakyat luar negara; (iii) jumlah keseluruhan kerugian yang dilaporkan setakat ini adalah dianggarkan sebanyak RM5 bilion. Antara usaha-usaha yang dilakukan adalah dengan meningkatkan penguatkuasaan undang-undang untuk mengesan, menangkap dan seterusnya mendakwa individu atau sindiket yang merancang atau melakukan jenayah penipuan. Tindakan penguatkuasaan juga diambil terhadap pemilik akaun yang dipanggil sebagai keldai akaun yang telah memberi pinjam akaun bank mereka kepada penjenayah bagi tujuan memudahkan penjenayah melakukan kegiatan ini. Siasatan juga dibuat di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 (AMLATFPUAA 2001). Selain itu, tindakan pencegahan juga diambil di bawah Akta Pencegahan Jenayah (POCA). Pihak polis juga menasihati orang ramai supaya tidak mudah percaya dengan keuntungan berlipat ganda dalam waktu yang singkat yang ditawarkan oleh sindiket-sindiket. Akan tetapi merujuk kepada pihak berwajib seperti Kementerian Perdagangan Dalam Negeri, Koperasi dan Kepenggunaan (KPDNKK), Bank Negara Malaysia dan juga Polis Diraja Malaysia untuk mendapatkan kesahihan pelaburan tersebut sebelum mengambil keputusan untuk melabur supaya tidak menjadi mangsa jenayah penipuan. Saya tertarik dengan soalan Yang Berhormat mengenai kenapakah perkara ini tidak boleh diselesaikan? Ia tidak boleh diselesaikan, senang sahaja jawapannya Yang Berhormat. Ini kerana rakyat suka ditipu. Begini, laporan hanya dibuat selepas skim ini telah berlangsung selama setahun atau dua tahun. Ini sebab kerana pada permulaan skim itu, pelabur itu dibayar. Jadi, bila dibayar, dia rasa bahawa pelaburannya ditunaikan. Akan tetapi bila pelaburan itu, bila syarikat pelaburan itu tidak bayar lagi, barulah dia buat laporan polis, barulah dia menyalahkan pihak-pihak tertentu seperti polis dan sebagainya kenapa tidak kawal aktiviti jenayah pelaburan seperti ini.